Craobhchomórtais Lúthchleasaíochta na hEorpa 2024

Reáchtáladh Craobhchomórtais Lúthchleasaíochta na hEorpa sa Róimh le linn mhí an Mheithimh 2024. Ba é an comórtas ba rathúla riamh ag foireann Éireann agus ceithre bhonn á dtabhairt abhaile acu. 
clé|mion|1500 m  agus Elise Vanderelst, Ludovica Cavalli, & Petronela Simiuc chun tosaigh

 Imeachtaí 
 D'éirigh le Ciara Mageean, ar as Port an Pheire i gContae an Dúin í, aisling a fhíorú nuair a ghlac sí an bonn óir sa rás 1500m. Agus í ag déanamh ar an líne, bhí Mageean sáinnithe idir triúr, Georgia Bell agus Jemma Reekie na Breataine agus Agathe Guillemot na Fraince. Chonaic Mageean bearna bheag agus bhris sí tríthi. Bhí an chuma uirthi ar feadh soicind go raibh sí chun gualainn a thabhairt don bheirt Bhriotanach ach d’éalaigh sí tharstu gan teagmháil a dhéanamh leo agus d’fhág ina diaidh an chuid eile agus bhí an bonn óir buaite ag Mageean. Agus í ag labhairt le RTÉ díreach i ndiaidh na rása, dúirt Mageean go raibh baint mhór ag an gcúlra atá aici sa chamógaíocht leis an mbua agus í tar éis gearradh tríd mar a dhéanfadh sí ar pháirc na himeartha sa bhaile.
 Thug Rhasidat Adeleke ó Thamhlacht i mBaile Átha Cliath léiriú intinne do na Cluichí Oilimpeacha níos moille in 2024 nuair a bhain sise an bonn airgid sa rás 400m. Ba í Natalia Kaczmarek na Polainne a thug an bonn óir léi i 48.98 soicind agus taispeántas den scoth tugtha aicise. Tá i bhfad níos mó taithí ag an bPolannach, a bhuaigh bonn airgid sa rás 400m i dTóiceo, ná mar atá ag Adeleke.  Ba é an bonn a bhuaigh Adeleke an chéad bhonn sinsir aonair a bhuaigh Adeleke d’Éirinn agus díreach an 20ú ceann riamh atá buaite ag an tír seo tar éis beagnach 100 bliain de na craobhacha. Ach ba léir go raibh díomá uirthi nach raibh ach bonn airgid buaite aici sa chomórtas 400m.
 Bhí Adeleke agus Sharlene Mawdsley páirteach sa dá bhonn eile a fuair Éire: bonn airgid i rás sealaíochta 400m na mban agus bonn óir i sa rás sealaíochta 400m measctha. 

Roimhe seo, ba í Sonia O'Sullivan an lúthchleasaí amháin a bhuaigh bonn óir ag an chomórtas seo.

 Féach freisin     

 Craobhchomórtais Lúthchleasaíochta na hEorpa

 Tagairtí 

Catagóir:Craobhchomórtais Lúthchleasaíochta na hEorpa
Catagóir:2024